Την 1η Ιουνίου του 2008 διεξήχθησαν πρόωρες **βουλευτικές εκλογές στην  Δημοκρατία της Βόρειας Μακεδονίας**. Οι εκλογές προκηρύχθηκαν έπειτα από την αρνησικυρία που άσκησε η Ελλάδα στην είσοδο της Βόρειας Μακεδονίας στο ΝΑΤΟ. Από την εποχή της ανεξαρτησίας, το 1991, ήταν η πρώτη φορά που διεξήχθησαν πρόωρες εκλογές στο βαλκανικό κράτος.

Τα δύο μεγαλύτερα κόμματα κατήλθαν στις εκλογές με συνασπισμούς. Συγκεκριμένα, το VMRO-DPMNE σχημάτισε συνασπισμό με την ονομασία "Για μια καλύτερη Βόρεια Μακεδονία "με 18 μικρότερα κόμματα,, συμπεριλαμβανομένων του Δημοκρατικού Συνασπισμού, του Σοσιαλιστικού Κόμματος, του Κόμματος για τη Δημοκρατική Ανανέωση και του Κόμματος της Δικαιοσύνης. Το SDSM (Σοσιαλδημοκρατική Ένωση) της Ράντμιλα Σεκερίνσκα συγκρότησε οκτακομματικό συνασπισμό με το όνομα "Ήλιος – Συνασπισμός για την Ευρώπη" και συμπεριέλαβε το Νέο Σοσιαλδημοκρατικό Κόμμα

Οι εκλογές στιγματίστηκαν από βίαια επεισόδια κυρίως μεταξύ οπαδών αλβανικών κομμάτων, όπως το DUI και το DPA. Ένα άτομο σκοτώθηκε στο Αρατσίνοβο ενώ αναφέρθηκαν και παρατυπίες στα εκλογικά τμήματα Σε 187 εκλογικά τμήματα, όπου σημειώθηκαν παρατυπίες, αποφασίστηκε να διεξαχθούν επαναληπτικές εκλογές, εντός 15 ημερών

Με καταμετρημένο το 97% των εκλογικών τμημάτων, το κόμμα του Γκρούεφσκι (Δημοκρατικό Κόμμα της Μακεδονικής Εθνικής Ενότητας ή VMRO-DPMNE) έλαβε το 48,21% των ψήφων και φερόταν να εξασφαλίζει περισσότερες από 60 έδρες σε σύνολο 120, πράγμα που αν ισχύσει σημαίνει αυτοδυναμία. Στη δεύτερη θέση ο συνασπισμός "Ήλιος- Συνασπισμός για την Ευρώπη", με ποσοστό 23,19%. Το αλβανικό κόμμα Ένωση για τη Δημοκρατική Ενσωμάτωση (DUI), του Αλί Αχμέτι συγκέντρωσε 11,23% και το Δημοκρατικό Κόμμα των Αλβανών (DPA) του Μεντούχ Θάτσι έλαβε 10,33% των ψήφων.Το ποσοστό συμμετοχής στις εκλογές ανήλθε στο 58,5%.

Οι επαναληπτικές εκλογές διεξήχθησαν σε 3 εκλογικές περιφέρειες στις 15 Ιουνίου του 2008, αυτή τη φορά σε ήρεμο κλίμα.

Με βάση τα τελικά αποτελέσματα (έπειτα από τη διεξαγωγή και επαναληπτικού γύρου στις 15 Ιουνίου του 2008, ο Συνασπισμός υπό το VMRO-DPMNE του οποίου ηγείται ο Νίκολα Γκρούεφσκι συγκέντρωσε 63 έδρες, ο Συνασπισμός του οποίου ηγείται το SDSM (Σοσιαλδημοκρατική Ένωση Μακεδονίας) της Ράντμιλα Σεκερίνσκα 27, το DUI ( Ένωση για την Δημοκρατική Ένταξη ) του Αλί Αχμέτι 18 έδρες, το DPA (Δημοκρατικό Κόμμα Αλβανών) του Μέντουχ Θάτσι 11 έδρες και το PEI (Κόμμα Δημοκρατικού Μέλλοντος) του Φίατ Τσάνοφσκι 1 έδρα επί συνόλου 120 στην Εθνοσυνέλευση.

Στις 29 Ιουνίου του 2008 διεξήχθησαν επαναληπτικές εκλογές σε άλλα 15 εκλογικά τμήματα.

Ο εντολοδόχος πρωθυπουργός και αρχηγός του VMRO-DPMNE Νίκολα Γκρούεφσκι και ο αρχηγός του μέχρι πρότινος αντιπολιτευόμενου αλβανικού κόμματος DUI ( Ένωση για την Δημοκρατική Ένταξη ) Αλί Αχμέτι, συμφώνησαν για το σχηματισμό κυβέρνησης, τον Ιούλιο του 2008,.

Η νέα κυβέρνηση εγκρίθηκε στις 26 Ιουλίου του 2008, με 78 υπέρ επί συνόλου 120 βουλευτών στη Βουλή της χώρας

Πίνακας αποτελεσμάτων
---------------------

 *Εθνοσυνέλευση, 1 Ιουνίου και 15 Ιουνίου 2008*

ε • σ | Κόμματα και συνασπισμοί | Ψήφοι | % | Έδρες |
| --- | --- | --- | --- |
| **Για μια Καλύτερη Μακεδονία** | VMRO-DPMNE (Εσωτερική Μακεδονική Επαναστατική Οργάνωση–Δημοκρατικό Κόμμα για τη Μακεδονική Εθνική Ενότητα) | 482.842 | 48,24 | 63 |
| Σοσιαλιστικό Κόμμα Μακεδονίας |
| Δημοκρατική Ένωση |
| Δημοκρατική Ανανέωση της Μακεδονίας |
| Δημοκρατικό Κόμμα των Τούρκων |
| Δημοκρατικό Κόμμα των Σέρβων |
| Ένωση των Ρομά στη Μακεδονία |
| Εσωτερική Μακεδονική Επαναστατική Οργάνωση–Μακεδονία |
| Ενωτικό Κόμμα για Χειραφέτηση |
| Κόμμα Δικαιοσύνης |
| Κόμμα Δημοκρατικής Δράσης της Μακεδονίας |
| Κόμμα των Βλάχων της Μακεδονίας |
| Κόμμα για την Ένταξη των Ρομά |
| Κίνημα του Λαού της Μακεδονίας |
| Δημοκρατικό Κόμμα των Βοσνίων |
| Κόμμα των Πρασίνων |
| Δημοκρατική Ένωση των Ρομά |
| Αγροτικό Κόμμα των Εργατών της Δημοκρατίας της Μακεδονίας |
| Κόμμα για την Πλήρη Χειραφέτηση των Ρομά |
| **Ήλιος– Συνασπισμός για την Ευρώπη** | Σοσιαλιστική Δημοκρατική Ένωση της Μακεδονίας | 233.371 | 23,31 | 27 |
| Νέο Σοσιαλδημοκρατικό Κόμμα |
| Φιλελεύθερο Δημοκρατικό Κόμμα |
| Φιλελεύθερο Κόμμα της Μακεδονίας |
| Νέα Εναλλακτική Πρόταση |
| Κόμμα Πρασίνων της Μακεδονίας |
| Κόμμα Συνταξιούχων της Δημοκρατίας της Μακεδονίας |
| Δημοκρατική Ένωση των Βλάχων στη Μακεδονία |
| Δημοκρατική Ένωση για την Ένταξη | 111.407 | 11,13 | 18 |
| Δημοκρατικό Κόμμα των Αλβανών | 105.293 | 10,52 | 11 |
| Κόμμα για το Μέλλον στην Ευρώπη | 14.502 | 1,45 | 1 |
| Κόμμα για τη Δημοκρατική Ευημερία | 11.169 | 1,12 | — |
| Αλβανική Δημοκρατική Ένωση | 7.193 | 0,72 | — |
| Σοσιαλδημοκρατικό Κόμμα της Μακεδονίας | 6.425 | 0,64 | — |
| Κόμμα Ελευθέρων Δημοκρατών | 4.424 | 0,44 | — |
| Πατρική Μακεδονική Οργάνωση για τη Ριζική Ανανέωση –Vardar-Egej-Pirin | 4.322 | 0,43 | — |
| Ριζοσπαστικό Κόμμα των Σέρβων της Μακεδονίας | 4.313 | 0,43 | — |
| Ένωση Αριστερών Δυνάμεων του Τίτο | 3.937 | 0,39 | — |
| Κίνημα για Εθνική Ενότητα των Τούρκων | 3.749 | 0,37 | — |
| Εθνική Δημοκρατική Ένωση | 3.213 | 0,32 | — |
| Ομάδα Εκλεκτόρων PM | 2.745 | 0,27 | — |
| Εσωτερική Επαναστατική Οργάνωση της Μακεδονίας- Δημοκρατικό Κόμμα | 2.353 | 0,24 | — |
| Μόνιμη Ριζοσπαστική Ενοποίηση της Μακεδονίας | 1.872 | 0,19 | — |
| Ομάδα Εκλεκτόρων PG | 464 | 0,05 | — |
| Σύνολο (συμμετοχή 58,0%) | 1.003.594 | 100,0 | **120** |
| Πηγές: Εθνική Εφορευτική Επιτροπή[*νεκρός σύνδεσμος*], SE Times, IHT |

Παραπομπές
----------

1. ↑  «Изборите закажани за 1 јуни (Elections appointed on 1 June)» (στα μακεδονικά). *A1 News*. 12-04-2008.. Ανακτήθηκε στις 13-04-2002.
2. ↑  SETimes.com)
3. ↑  Ελεύθερος Τύπος[*νεκρός σύνδεσμος*], *Εκλογές σε κλίμα εμφυλίου*, 2 Ιουνίου 2008
4. ↑  Το Βήμα Αρχειοθετήθηκε 2012-04-30 στο Wayback Machine. *Εξετάσεις στην Ευρώπη δίνουν τα Σκόπια*, 15 Ιουνίου 2008.
5. ↑  in.gr Αρχειοθετήθηκε 2008-07-31 στο Wayback Machine. *Νίκη Γκρούεφσκι εν μέσω βίας και καταγγελιών για νοθεία στην ΠΓΔΜ*, 2 Ιουνίου 2008
6. ↑  Έθνος[*νεκρός σύνδεσμος*] *Μεγάλη νίκη του συνασπισμού του Νίκολα Γκρούεφσκι στις χθεσινές πρόωρες βουλευτικές εκλογές στην ΠΓΔΜ*, 2 Ιουνίου 2008
7. ↑  Εξπρές[*νεκρός σύνδεσμος*], *Βόρεια Μακεδονία : Βουλευτικές εκλογές - Κατανομή εδρών*, 16 Ιουνίου 2008
8. ↑  Ελευθεροτυπία Αρχειοθετήθηκε 2008-07-01 στο Wayback Machine. Έγιναν εκλογές σε 15 τμήματα, 30 Ιουνίου 2008
9. ↑  Ελεύθερος Τύπος[*νεκρός σύνδεσμος*], *Συμφωνία για συνασπισμό*, 5 Ιουλίου 2008
10. ↑  Ελεύθερος τύπος, *Έγκριση της νέας κυβέρνησης΄*, 27 Ιουλίου 2008. Ανακτήθηκε 2 Αυγούστου 2008

|  |  |
| --- | --- |
| εικονίδιο Βόρεια Μακεδονία | Πύλη Βόρεια Μακεδονία |